hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy en hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Մոտ 5 ու կես տարվա ազատազրկումից հետո օրերս բանտից ազատ արձակված քաղաքագետ Արկադի Վարդանյանը Forrighs.am-ի հետ զրույցում, անդրադառնալով հեղափոխությունից հետո ՔԿՀ-ներում ի՞նչ է փոխվել հարցին, ասաց, որ թեև կալանավայրում կաշառքները որոշ չափով մեղմացել են, սակայն հիմնականում ոչինչ չի փոխվել:
Ըստ Վարդանյանի, թեև ինքն անձամբ կաշառք չի տվել ու չի առնչվել դրա հետ, շատ բաներ է լսել այդ մասին: Իսկ կաշառքի չափերի մասին պատկերացում կազմելու համար, ըստ քաղաքագետի, պետք է նայել, թե ինչ մեքենաներով են ՔԿՀ պատասխանատուները գնում աշխատանքի պետական աշխատավարձի պարագայում:
Քաղաքագետ Արկադի Վարդանյանը, որին հանրությունն առավել հիշում է 2000 թվականին Հայաստանում կազմակերպած բազմահազար ցույցերից, բանտում մոտ հինգ տարի պահվում էր կիսափակ ռեժիմով, մինչդեռ վերջին մեկուկես տարում օրենքով նա պետք է տեղափոխվեր կիսաբաց ռեժիմ: Երկարատև պայքարից ու հեղափոխությունից հետո Վարդանյանի ռեժիմը վերջապես փոխվեց, իսկ համաներմամբ նա դուրս եկավ բանտից:
Նշենք, որ քաղաքագետ Արկադի Վարդանյանը դատապարտվել էր 10 տարվա ազատազրկման՝ ընկերոջ հետ ընկերոջ հորը թունավորելու նախապատրաստությանն աջակցելու մեղադրանքով: Ինքը՝ Վարդանյանը մեղադրանքը անհեթեթ ու անհիմն էր համարում, իսկ իրեն՝ Սերժ Սարգսյան-Ռոբերտ Քոչարյանի ռեժիմի քաղբանտարկյալ:
«Դատապարտյալների մոտ 90 տոկոսը իրենց սնունդի ապահովում են իրենց հարազատների տուլիկներով, որովհետև բանտային ճաշատեսակները իրեն հարգող շունը չի ուտի»,-շարունակեց Հայաստանի բանտերի վիճակը ներկայացնել քաղաքագետը:
Ինչ վերաբերում է ՔԿՀ-ներում դատապարտյալներին տրվող բուժօգնությանը, ըստ քաղաքագետի, որպես այդպիսին այն կալանավայրում գոյություն չունի:
«Ես կարող եմ դա ապացուցել իմ անձնական օրինակով: Երբ ես հայտնվեցի Վանաձորի բանտում, որը ամենասարսափելի բանտն է, կարելի է ասել: Էնտեղ բազմիցս ունեցել եմ բարձր ճնշումի հետ կապված կրիզ: Երբ բուժքույրը վալչոկ կոչեցյալի միջից չափեց ճնշումս, աչքերը քառակուսի էին դարձել, երբ որ նայում էր»,-պատմեց նախկին բանտարկյալը՝ հավելելով, որ չնայած նման վիճակին՝ իրեն բուժօգնություն ցույց չեն տվել:
«Հետո ստիպված են եղել շտապօգնությունով տանել «Դատապարտյալների հիվանդանոց» ՔԿՀ, սակայն էնտեղ միայն ճնշում էին չափում: Հիմնականում էնտեղ ոչ բարվոք պայմաններ էին, ոչ մի բան չէին անում: Իրենց արածն ի՞նչ էր, ոչ մի բան, ճնշում չափելով կարելի՞ է մարդ բուժել»:
Մոտ երեք շաբաթ անց քաղաքագետին նորից տեղափոխել են նույն բանտը, որտեղ կրկնվել է կրիզը:
Մանրամասները դիտեք Արկադի Վարդանյանի հետ Forrights.am-ի հարցազրույցում:
Նախորդ նյութըՌոբերտ Քոչարյանի խափանման միջոցի վերաբերյալ գործը կրկին կքննվի Վերաքննիչ քրեական դատարանում
Հաջորդ նյութըՊՆ բեռնատարի վթարի դեպքով աշխատանքից ազատվել և նկատողություն են ստացել մի շարք զինվորականներ
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
«Ասացի՝ Բարիսին ասեք մի անգամ զանգի, ձայնը լսեմ, բայց իմ որդին արդեն զոհված էր»
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.